text: [{"text_idx": "#000002", "text": "Giardia er ein li\u0301til, einkykna\u00f0ur sni\u0301kur, sum finst i\u0301 g\u00f8rnum hja\u0301 menniskjum og djo\u0301rum og kann elva til leyst li\u0301v \u2013 Tey sl\u00f8gini, sum eru hja\u0301 hundi og kettu, kunnu smitta fo\u0301lk, to\u0301 at ta\u00f0 er heldur sja\u0301ldsamt, sigur Heilsufr\u00f8\u00f0iliga starvsstovan, sum minnir a\u0301 ty\u0301dningin av reinf\u00f8ri og at hava umsjo\u0301n vi\u00f0 si\u0301num djo\u0301rum"}, {"text_idx": "#000003", "text": "Seinastu ti\u0301\u00f0ina hava veri\u00f0 o\u0301vanliga no\u0301gvir tilbur\u00f0ir av giardia hja\u0301 hundum og kettum i\u0301 F\u00f8royum, skrivar Heilsufr\u00f8\u00f0iliga starvsstovan."}, {"text_idx": "#000004", "text": "Giardia er ein li\u0301til, einkykna\u00f0ur sni\u0301kur, sum finst i\u0301 g\u00f8rnum hja\u0301 menniskjum og djo\u0301rum og kann elva til leyst li\u0301v. Sni\u0301kurin er vanligur i\u0301 \u00f8llum heiminum og er eisini at finna i\u0301 F\u00f8royum. Har finnast fleiri sl\u00f8g av giardia, og tey sl\u00f8gini, sum eru hja\u0301 hundi og kettu, kunnu smitta fo\u0301lk, to\u0301 at ta\u00f0 er heldur sja\u0301ldsamt."}, {"text_idx": "#000005", "text": "\u2013 Fyri at ta\u0301lma smittu vi\u00f0 giardia millum hundar og kettur, vilja vit minna a\u0301 ty\u0301dningin av at hava umsjo\u0301n vi\u00f0 si\u0301num djo\u0301rum, sigur Heilsufr\u00f8\u00f0iliga starvsstovan."}, {"text_idx": "#000006", "text": "\u2013 So vi\u0301tt gj\u00f8rligt eigur at ver\u00f0a ansa\u00f0 eftir, at djo\u0301rini ikki koma at skarni fra\u0301 \u00f8\u00f0rum djo\u0301rum, serliga i\u0301 \u00f8kjum, har u\u0301til\u00f8gukattur er. Harafturat er umra\u0301\u00f0andi at taka upp og burturbeina skarn eftir hundum og um m\u00f8guligt, eisini kettum. Um hundurin ella kettan hevur leyst li\u0301v i\u0301 fleiri dagar, ver\u00f0ur ra\u0301tt til at fara til djo\u0301ral\u00e6kna vi\u00f0 djo\u0301rinum, solei\u00f0is at ta\u00f0 ver\u00f0ur kanna\u00f0 og um ney\u00f0ugt, sett i\u0301 vi\u00f0ger\u00f0. Sju\u0301k djo\u0301r skulu ikki koma i\u0301 samband vi\u00f0 onnur djo\u0301r."}, {"text_idx": "#000008", "text": "\u2013 Ein go\u0301\u00f0ur vani er ikki at lata hundar ella onnur djo\u0301r sleikja andlit og hendur, og alti\u0301\u00f0 at vaska s\u00e6r um hendurnar eftir samband vi\u00f0 djo\u0301r."}]